Komisjoni otsus,

22. jaanuar 2002,

millega eelkõige Argentina osas muudetakse komisjoni otsust 93/402/EMÜ loomatervishoiu nõuete ja veterinaarsertifikaatide kohta värske liha impordil Lõuna-Ameerika riikidest

(teatavaks tehtud numbri K(2002) 287 all)

(EMPs kohaldatav tekst)

(2002/45/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 12. detsembri 1972. aasta direktiivi 72/462/EMÜ tervishoiu- ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest, [1] viimati muudetud määrusega (EÜ) nr 1452/2001, [2] eriti selle artiklit 15 ja artikli 16 lõiget 1,

ning arvestades järgmist:

(1) Loomatervishoiu tingimused ja veterinaarsertifikaadid värske liha impordiks Argentinast, Brasiiliast, Tšiilist, Colombiast, Paraguayst ja Uruguayst on sätestatud komisjoni 10. juuni 1993. aasta otsusega 93/402/EMÜ loomatervishoiu nõuete ja veterinaarsertifikaatide kohta värske liha impordil Lõuna-Ameerika riikidest, [3] viimati muudetud otsusega 2001/842/EÜ. [4]

(2) Alates 13. märtsist 2001 said suu- ja sõrataudi puhangud Argentinas kinnitust ning kehtestati veiste suu- ja sõrataudi vastu vaktsineerimise programm.

(3) Komisjon peatas suu- ja sõrataudile vastuvõtlike loomaliikide kõigi kategooriate värske liha importimise Argentinast ühendusse komisjoni otsusega 2001/276/EÜ. [5]

(4) Ajavahemikus 19.–30. november 2001 toimus komisjoni kontrollkäik epidemioloogilise olukorra uurimiseks suu- ja sõrataudi suhtes ning kohapealsete meetmete kontrollimiseks.

(5) Kõnealuse kontrolli käigus ilmnes, et Argentina veterinaarasutused on lahendanud enamiku probleemidest, sealhulgas need, mis tehti kindlaks eelnevatel kontrollkäikudel, ning et haiguse olukord on nüüd paljudes provintsides stabiliseerunud. Siiski nõuti lisatagatisi.

(6) Argentina pädevad veterinaarasutused on saatnud vajaliku täiendava teabe ja nõutud tagatised ning seetõttu on asjakohane lubada importida teatavatest provintsidest konditustatud veiseliha inimtarbimiseks ning teatavatest provintsidest veiseliha ja -rupsi koheseks lemmikloomatoiduks töötlemiseks.

(7) Seepärast tuleks otsust 93/402/EMÜ vastavalt muuta.

(8) Käesolev otsus tuleks olukorra muutumist arvesse võttes kolme kuu jooksul uuesti läbi vaadata.

(9) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 93/402/EMÜ I ja II lisa asendatakse käesoleva määruse lisaga.

Artikkel 2

Komisjoni otsuse 93/402/EMÜ III lisa A näidise 2. osa Argentinast lähetamise kohta tuleb täiendada järgmise terviseohutuse kinnitusega:

"Eespool kirjeldatud konditustatud värske liha on saadud loomadelt, kes ei ole pärit departemangudest, kus viimase 60 päeva jooksul on esinenud suu- ja sõrataudi puhang. Kõnealune konditustatud liha ei ole pärit ka naaberdepartemangude loomadelt."

Artikkel 3

Käesolevat otsust kohaldatakse alates 1. veebruarist 2002 pärast läbivaatamist alalises veterinaarkomitees, mis on ette nähtud 22. ja 23. jaanuarile 2002.

Artikkel 4

Käesolev otsus on adresseeritud liikmesriikidele.

Brüssel, 22. jaanuar 2002

Komisjoni nimel

komisjoni liige

David Byrne

[1] EÜT L 302, 31.12.1972, lk 28.

[2] EÜT L 198, 21.7.2001, lk 11.

[3] EÜT L 179, 22.7.1993, lk 11.

[4] EÜT L 301, 30.11.2001, lk 45.

[5] EÜT L 95, 5.4.2001, lk 41.

--------------------------------------------------

LISA

I LISA

Lõuna-Ameerika piirkondade kirjeldus loomade terviseohutuse sertifikaatide jaoks

Riik | Territoorium | Territooriumi kirjeldus |

Tähis | Versioon |

Argentina | AR | 01/2001 | Kogu riik |

AR-1 | 01/2002 | Järgmised provintsid: Buenos Aires, Catamarca, Chaco, Chubut, Córdoba, Corrientes, Entre Ríos, Formosa, Jujuy, La Rioja, Mendoza, Misiones, Neuquen, Rio Negro, Salta, San Juan, San Luis, Santa Cruz, Santa Fe, Tierra del Fuego ja Tucuman |

Brasiilia | BR | 01/93 | Kogu riik |

BR-1 | 02/2001 | Järgmised osariigid: Rio Grande do Sul, Paraná, Minas Gerais (välja arvatud järgmised piirkonnad: Oliveira, Passes, São Gonçalo de Sapucai, Setelagoas ja Bambuí), São Paulo, Espírito Santo, Mato Grosso do Sul (välja arvatud järgmised haldusüksused: Sonora, Aquidauana, Bodoquena, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde de Mato Grosso ja Corumbá), Santa Catarina, Goias; järgmised piirkonnad: Cuiaba (välja arvatud järgmised haldusüksused: Santo Antonio do Leverger, Nossa Senhora do Livramento, Poconé ja Barão de Melgaço), Cáceres (välja arvatud Cáceres'i haldusüksus), Lucas do Rio Verde, Rondonopolis (välja arvatud Itiquira haldusüksus), Barra do Garças ja Barra do Bugres Mato Grosso osariigis |

Tšiili | CL | 01/93 | Kogu riik |

Colombia | CO | 01/93 | Kogu riik |

CO-1 | 01/93 | Järgmiselt piiratud ala: punktist, kus Murri jõgi suubub Atrato jõkke allavoolu mööda Atrato jõge, kuni kohta, kus see suubub Atlandi ookeani; sellest punktist mööda Atlandi ookeani rannikujoont Tiburoni neemeni Panama piiril; sellest punktist mööda Colombia-Panama piiri Vaikse ookeanini, sealt mööda Vaikse ookeani rannikut Valle jõe suudmeni ning sellest punktist mööda sirgjoont kohani, kus Murri jõgi suubub Atrato jõkke |

CO-2 | 01/93 | Järgmised haldusüksused: Arboletas, Necocli, San Pedro de Uraba, Turbo, Apartado, Chigorodo, Mutata, Dabeiba, Uramita, Murindo, Riosucio (Atrato jõe parem kallas) ja Frontino |

CO-3 | 01/93 | Järgmiselt piiratud ala: Sinu jõe suudmest Atlandi ookeani ääres ülesvoolu mööda jõge kuni selle ülemjooksuni Alto Paramillos; sellest punktist mööda Antioquia ja Córdoba departemangude vahelist piiri kuni Puerto Rey'ni Atlandi ookeani ääres, ja sellest punktist mööda Atlandi ookeani rannajoont kuni Sinu jõe suudmeni |

Paraguay | PY | 01/93 | Kogu riik |

Uruguay | UY | 01/2001 | Kogu riik |

II LISA

Sertifitseerimisel nõutavad loomatervishoiu alased tagatised [1]

Riik | Territoorium | Näidissertifikaat värske liha jaoks | Näidissertifikaat rupsi jaoks | Näidissertifikaat konditustatud värske liha jaoks (mitte kasutada rupsi puhul) |

Liik | veiserups | lambarups | Liik |

Veised | Lambad/kitsed | Sead | Kabjali- sed | IT | LT | LLT | IT | LLT | Veised | Lambad/kitsed | Sead | Kabjali- sed |

1 | 2 | 3 | 4 |

Argentina | AR | – | – | – | D | – | – | – | – | – | – | – | – | – | – | – | D |

AR-1 | – | – | – | D | – | – | – | – | – | F | – | – | A | – | – | D |

Brasiilia | BR | – | – | – | D | – | – | – | – | – | – | – | – | – | – | – | D |

BR-1 | – | – | – | D | – | – | – | – | – | F | – | – | A | – | – | D |

Tšiili | CL | B | B | H | D | B | B | B | B | B | B | B | B | A | C | H | D |

Colombia | CO | – | – | – | D | – | – | – | – | – | – | – | – | – | – | – | D |

CO-1 | – | – | – | D | – | – | – | – | – | – | – | – | A | – | – | D |

CO-2 | – | – | – | D | – | – | – | – | – | – | – | – | – | – | – | D |

CO- 3 | – | – | – | D | – | – | – | – | – | – | – | – | A | – | – | D |

Paraguay | PY | – | – | – | D | – | – | – | – | – | F | – | – | A | – | – | D |

Uruguay | UY | B | B | – | D | B | B | B | B | B | F B | – | G B | A | C | – | D |

--------------------------------------------------